**Am o credință!**

*Emilian Oniciuc*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Hristoase de atâtea suferințe,

În sângele-Ți nevinovat au amuțit zeii,

Rătăciții au schimbat credințe,

Păcătoșii au convertit ateii…

Siderați au plâns zeii în ceruri,

Îndurerat a lăcrimat Dumnezeu!

Tu plâns vei fi de-a pururi

Dar pur vei învia mereu.

Noi plângem sângele-ți curat

Căci suntem poporul unicului Zeu,

Al dacilor, Zamolxis, zeu uitat,

Reinventat, schimbat cu Dumnezeu…

Suntem cu toții prigoniți Hristoși;

Suntem așa cum El ne-a vrut:

Credincioșii iertându-i pe păcătoși

Ce ne-au trădat și ne-au vândut…

Păcatul au să ni-l mai vândă,

În lăcomia lor n-au înțeles

Că-n a Dumnezeului izbândă:

Suntem poporul Lui, ales!

Emilian Oniciuc-republicare pentru: ,, Poeții Noștri"